  Майя Бывальцева Удмуртиын Кизнер – Вуж Кӧпка – Гыбдан сюреслэсь ньыль иськемзэ тупатъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Ӧнерчиос трассалэн ньыль люкетъёсаз сюреслэсь изъянмем вылзэ выльдӥзы. Асфальтобетонэз «бадӟым картаосын», 100 квадрат метрлэсь трос, вӧлдӥзы Со сяна, сюрес дуръёсты ӝутӥзы но ӵошкытатӥзы. Вань ужъёсты улосвыл сюресъёсты возёнъя кун контракт улсын быдэстӥзы. Со сяна, Саркуз – Казакпочинка – 140-тӥ иськем посёлок сюреслэсь ветлыны луонтэм одӥг иськем люкетсэ выльдӥзы. Саркуз шур вамен пу выж интые 1,4 диаметрен гумы пуктӥзы, сюреслэсь вылзэ ӵошкытатӥзы, лазег интыосы сюй кисьтӥзы но векчи излэсь, кӧльылэсь, луолэсь суретэн шобыртӥзы Тупатъян ужъёсты «Опорный план дорожной деятельности» элькун программая быдэстӥзы.  Тегъёс: Авто Кизнер Удмуртия сюресъёс гуртсюресъёс тупатъянужъёс  